पूछने पर वह कहता-‘यह सब तुम्हें नहीं समझेगा। वे सब मेरी दोस्त हैं। लिखने-पढ़ने वाली लड़कियां हैं। शहर में स्त्री-पुरुष की दोस्ती का वह मतलब नहीं होता जो तुम्हारे गांव में होता है। थोड़ी सी देखा-देखी हुई नहीं कि जिस्मानी ताल्लुक हो जाये। शहर में औरत देह भर नहीं होती। यहां दोस्ती एक व्यक्ति से दूसरे व्यक्ति के बीच के सम्बंध की तरह होती है। औरतें भी पढ़-लिख कर उतनी ही विकसित हो सकती हैं जिसना पुरुष। पुरुषों के भी कान काट रही हैं औरतें। मेरी पीएचडी की गाइड भी औरत हैं। गाइड समझी मेरी गुरु।’